กฎกระทรวงกำหนดหลักเกณฑ์การประกอบธุรกิจชั่งตวงวัดและการจดทะเบียนเครื่องหมายเฉพาะตัว พ.ศ. 2563กฎกระทรวง กำหนดหลักเกณฑ์การประกอบธุรกิจชั่งตวงวัด และการจดทะเบียนเครื่องหมายเฉพาะตัว พ.ศ. ๒๕๖๓อาศัยอำนาจตามความในบทนิยามคำว่า "การให้บริการชั่ง ตวงหรือวัด" ในมาตรา ๔ มาตรา ๑๗ วรรคหนึ่งและวรรคสอง และมาตรา ๔๐ วรรคสี่ แห่งพระราชบัญญัติมาตราชั่งตวงวัด พ.ศ. ๒๕๔๒ และมาตรา ๕ วรรคหนึ่ง มาตรา ๑๗ วรรคห้า และมาตรา ๒๑ วรรคหนึ่ง แห่งพระราชบัญญัติมาตราชั่งตวงวัด พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ให้ยกเลิก (๑) ข้อ ๑ ข้อ ๒ และข้อ ๓ แห่งกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด พ.ศ. ๒๕๔๔ (๒) ลักษณะ ๕ หลักเกณฑ์และวิธีการจดทะเบียนเครื่องหมายเฉพาะตัว ข้อ ๙๑ ข้อ ๙๒ และข้อ ๙๓ แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒มาตรา 2 ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และคำรับรองของเครื่องชั่งตวงวัด และหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖มาตรา 3 ข้อ ๓ ให้ผู้ซึ่งประสงค์จะประกอบธุรกิจในการผลิต นำเข้า หรือซ่อมเครื่องชั่งตวงวัด ยื่นคำขอจดทะเบียนเครื่องหมายเฉพาะตัวตามแบบที่สำนักงานกลางกำหนด พร้อมกับการแจ้งขอหนังสือรับรองการประกอบธุรกิจและการแจ้งการประกอบธุรกิจตามข้อ ๔ ต่อพนักงานเจ้าหน้าที่มาตรา 4 ข้อ ๔ ผู้ใดจะประกอบธุรกิจในการผลิต นำเข้า ขาย ซ่อมเครื่องชั่งตวงวัดหรือให้บริการชั่งสินค้าของผู้อื่นเพื่อประโยชน์ในการซื้อขายหรือแลกเปลี่ยนสินค้า ต้องปฏิบัติตามหลักเกณฑ์ดังต่อไปนี้และให้แจ้งต่อพนักงานเจ้าหน้าที่ โดยยื่นแบบแจ้งขอหนังสือรับรองการประกอบธุรกิจและแบบแจ้งการประกอบธุรกิจ พร้อมด้วยข้อมูลมาตรา 4 เอกสารหรือหลักฐานตามที่ระบุไว้ในแบบ ชว. ๑๗ - ๐๐๑ และแบบ ชว. ๑๗ - ๐๐๒ ท้ายกฎกระทรวงนี้ แล้วแต่กรณี (๑) ต้องมีภูมิลำเนาหรือถิ่นที่อยู่ในราชอาณาจักร และในกรณีที่เป็นนิติบุคคลต้องจดทะเบียนหรือจัดตั้งขึ้นตามกฎหมายไทยและมีสำนักงานอยู่ในราชอาณาจักร (๒)มาตรา 4 ต้องมีกรรมสิทธิ์หรือมีสิทธิที่จะใช้ประโยชน์ในสถานที่ประกอบธุรกิจที่มีสภาพมั่นคงและแข็งแรงตามหลักวิศวกรรม (๓) ในกรณีที่เป็นการประกอบธุรกิจในการผลิต นำเข้า หรือซ่อมเครื่องชั่งตวงวัด ต้องมีบุคลากรซึ่งมีความรู้ความสามารถซึ่งได้รับหนังสือรับรองการผ่านการฝึกอบรมจากหน่วยงานที่สำนักงานกลางกำหนดมาตรา 4 รวมทั้งต้องมีแบบมาตรา เครื่องมือ หรืออุปกรณ์ที่จำเป็นสำหรับการประกอบธุรกิจตามที่สำนักงานกลางกำหนด การประกอบธุรกิจในการให้บริการชั่งสินค้าของผู้อื่นเพื่อประโยชน์ในการซื้อขายหรือแลกเปลี่ยนสินค้าที่ต้องดำเนินการตามวรรคหนึ่ง จะต้องเป็นการให้บริการที่มีลักษณะเป็นการใช้เครื่องชั่งที่ติดตั้งอยู่กับที่มาตรา 4 และมีพิกัดกำลังตั้งแต่ ๒๐ เมตริกตันขึ้นไปมาตรา 5 ข้อ ๕ เมื่อพนักงานเจ้าหน้าที่เห็นว่าแบบแจ้ง ข้อมูลและเอกสารหรือหลักฐานตามข้อ ๔ ถูกต้องและครบถ้วน รวมทั้งมีการปฏิบัติตามหลักเกณฑ์ที่กำหนดในข้อ ๔ แล้ว ให้พนักงานเจ้าหน้าที่ออกหนังสือรับรองการประกอบธุรกิจตามแบบ ชว. ๑๗ - ๑๐๑ ท้ายกฎกระทรวงนี้ ภายในเจ็ดวันนับแต่วันที่ได้รับแจ้งมาตรา 5 และแจ้งให้ผู้ยื่นแบบมารับหนังสือรับรองการประกอบธุรกิจพร้อมทั้งชำระค่าธรรมเนียมหนังสือรับรองการประกอบธุรกิจและค่าธรรมเนียมการประกอบธุรกิจสำหรับปีแรก ทั้งนี้ สำหรับการประกอบธุรกิจในการขาย ไม่ต้องชำระค่าธรรมเนียมการประกอบธุรกิจมาตรา 6 ข้อ ๖ การประกอบธุรกิจในปีถัดไป ให้ผู้ได้รับหนังสือรับรองการประกอบธุรกิจตามข้อ ๕ ยื่นแบบแจ้งการประกอบธุรกิจ พร้อมด้วยข้อมูลและเอกสารหรือหลักฐานตามที่ระบุไว้ในแบบ ชว. ๑๗ - ๐๐๒ ท้ายกฎกระทรวงนี้ ต่อพนักงานเจ้าหน้าที่ภายในสามสิบวันก่อนวันครบรอบปีการประกอบธุรกิจ เมื่อพนักงานเจ้าหน้าที่เห็นว่าแบบแจ้งมาตรา 6 ข้อมูลและเอกสารหรือหลักฐานถูกต้องและครบถ้วน ให้แจ้งให้ผู้ยื่นแบบชำระค่าธรรมเนียมการประกอบธุรกิจ ทั้งนี้ สำหรับการประกอบธุรกิจในการขาย ไม่ต้องชำระค่าธรรมเนียมการประกอบธุรกิจมาตรา 7 ข้อ ๗ เครื่องหมายเฉพาะตัวให้ใช้ได้ต่อหนึ่งประเภทกิจการ และเฉพาะประเภทกิจการที่กำหนดในหนังสือรับรองการประกอบธุรกิจในการผลิต นำเข้า หรือซ่อมเครื่องชั่งตวงวัดมาตรา 8 ข้อ ๘ ในกรณีที่หนังสือรับรองการประกอบธุรกิจสูญหายหรือถูกทำลาย ให้ผู้ประกอบธุรกิจยื่นคำขอรับใบแทนหนังสือรับรองการประกอบธุรกิจ พร้อมด้วยเอกสารหรือหลักฐานตามที่ระบุไว้ในแบบ ชว. ๑๗ - ๐๐๓ ท้ายกฎกระทรวงนี้ ต่อพนักงานเจ้าหน้าที่ภายในสิบห้าวันนับแต่วันทราบการสูญหายหรือถูกทำลายมาตรา 8 เมื่อพนักงานเจ้าหน้าที่ตรวจสอบแล้วพบว่าคำขอและเอกสารหรือหลักฐานถูกต้องและครบถ้วน และผู้ประกอบธุรกิจได้ชำระค่าธรรมเนียมการออกใบแทนหนังสือรับรองการประกอบธุรกิจแล้ว ให้พนักงานเจ้าหน้าที่ออกใบแทนหนังสือรับรองการประกอบธุรกิจตามแบบ ชว. ๑๗ - ๑๐๓ ท้ายกฎกระทรวงนี้มาตรา 9 ข้อ ๙ การชำระค่าธรรมเนียมตามกฎกระทรวงนี้ อาจชำระเป็นเงินสด ผ่านบัญชีธนาคาร ผ่านระบบอิเล็กทรอนิกส์ หรือระบบอื่นใดตามที่สำนักงานกลางกำหนดมาตรา 10 ข้อ ๑๐ ในกรณีที่ผู้ผลิต ผู้นำเข้า หรือผู้ซ่อมเครื่องชั่งตวงวัดประสงค์จะเปลี่ยนแปลงเครื่องหมายเฉพาะตัวที่ได้จดทะเบียนไว้ ให้ยื่นคำขอจดทะเบียนเปลี่ยนแปลงเครื่องหมายเฉพาะตัวต่อพนักงานเจ้าหน้าที่ตามแบบที่สำนักงานกลางกำหนดมาตรา 11 ข้อ ๑๑ การยื่นแบบแจ้งและการยื่นคำขอตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก ในกรณีที่ไม่สามารถดำเนินการโดยวิธีการทางอิเล็กทรอนิกส์ได้ไม่ว่าด้วยเหตุใด ให้ยื่น ณ สำนักงานกลาง หรือสำนักงานสาขาที่มีเขตอำนาจในจังหวัดที่สถานที่ประกอบธุรกิจตั้งอยู่มาตรา 11 ในกรณีที่การยื่นคำขอจดทะเบียนเปลี่ยนแปลงเครื่องหมายเฉพาะตัวตามข้อ ๑๐ ไม่สามารถดำเนินการโดยวิธีการทางอิเล็กทรอนิกส์ได้ไม่ว่าด้วยเหตุใด ให้ยื่น ณ สำนักงานกลาง หรือสำนักงานสาขาที่รับจดทะเบียนเครื่องหมายเฉพาะตัวนั้นมาตรา 12 ข้อ ๑๒ บรรดาหนังสือรับรองการประกอบธุรกิจที่ยังมีผลอยู่ในวันก่อนวันที่กฎกระทรวงนี้ใช้บังคับ ให้ถือว่าเป็นหนังสือรับรองการประกอบธุรกิจตามกฎกระทรวงนี้มาตรา 13 ข้อ ๑๓ บรรดาแบบแจ้งและคำขอที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นแบบแจ้งและคำขอตามกฎกระทรวงนี้โดยอนุโลม และในกรณีที่แบบแจ้งและคำขอดังกล่าวมีข้อแตกต่างไปจากแบบแจ้งและคำขอตามกฎกระทรวงนี้มาตรา 13 ให้พนักงานเจ้าหน้าที่มีอำนาจสั่งให้แก้ไขเพิ่มเติมได้ตามความจำเป็นเพื่อให้เป็นไปตามกฎกระทรวงนี้มาตรา 14 ข้อ ๑๔ บรรดาระเบียบที่ออกตามกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด พ.ศ. ๒๕๔๔ ที่ใช้บังคับอยู่ในวันก่อนวันที่กฎกระทรวงนี้ใช้บังคับ ให้ยังคงใช้บังคับได้ต่อไปเพียงเท่าที่ไม่ขัดหรือแย้งกับกฎกระทรวงนี้ จนกว่าจะมีประกาศหรือระเบียบตามกฎกระทรวงนี้ใช้บังคับให้ไว้ ณ วันที่ ๓๐ ธันวาคม พ.ศ. ๒๕๖๓ จุรินทร์ ลักษณวิศิษฏ์ รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์การประกอบธุรกิจชั่งตวงวัดตามกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด พ.ศ. ๒๕๔๔และหลักเกณฑ์และวิธีการจดทะเบียนเครื่องหมายเฉพาะตัวตามกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และคำรับรองของเครื่องชั่งตวงวัด และหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ให้มีความเหมาะสมและสอดคล้องกับสถานการณ์ในปัจจุบัน จึงจำเป็นต้องออกกฎกระทรวงนี้